Võru suusaklubi esindanud Ränkel läbis kaks viiekilomeetri pikkust ringi ajaga 37.41. “Joosta oli päris karm sellise ilmaga. Minu õnneks puudus kõva konkurents ja sain teha oma jooksu. Esimesed kaks-kolm kilomeetrit jooksime kolme-neljakesi koos ja siis läksin vaikselt eest ära ning jätkasin omas tempos, kuid mitte liialt pingutades, sest tõsiselt kuum ilm,” ütles Ränkel ajakirja Jooksja Jooksuportaalile. Tema järel sai teise koha Ränkeli klubikaaslane, samuti suusamees, kuid rohkem sprinterina tuntud Marko Kilp ajaga 39.05. Kolmas koht kuulus Eno Vahtrale tulemusega 39.12. Nelja etapi kokkuvõttes juhib meestest Võrumaa pikamaajooksusarja Raido Ränkel.
#000003
Naistest võitis ümber Värska järve jooksu Sirli Hanni (Silja Sport) ajaga 46.25. “Õnnestus võita, sest kõik jooksusõbrad olid Narvas võistlemas. Esimese ringi jooksin meestega koos ja teise uhkes üksinduses. Nagu ikka on võita alati tore,” märkis Hanni. Teisena lõpetas orieneetuja Emily Raudkepp (OK Peko) ajaga 48.12. Kolmandana jõudis finišisse N40 vanuseklassi parim Consuelo Laanemäe Räim (Võru Suusaklubi) 49.31-ga. Naistest juhib sarja täna Narvas poolmaratoni jooksnud Marion Tibar, kes on võitnud Võrumaa pikamaajooksusarja kolm esimest etappi. Kuuma ilma kiuste kogunes Värskasse enam kui 480 inimest, kes said osaluse kirja Võrumaa pikamaajooksude sarja etapi raames.
#000004
Ümber Värska järve jooksu tulemused
#000005